'Mi imamo u našem gospodarskom programu šest puta bolje predviđene bolne rezove nego Božo Petrov. Nismo smjeli o njima govoriti prije izbora jer bismo uplašili ljude i oni ne bi glasali za nas. Bez bolnih rezova nema oporavka Republike Hrvatske. To sam prije dvije godine rekao i našem predsjedniku Tomislavu Karamarku', rekao je na konferenciji za medije u Požegi član Predsjedništva HDZ-a i saborski zastupnik Franjo Lucić

SDP se do jučer sprdao s nama i nisu spominjali nikakve rezove, a sad se okreću i govore o njima. Vodstvo HDZ-a pokušat će mudrim razgovorom i pregovorima s MOST-om dobiti priliku da zajedno sastavimo Vladu. Pitam građane požeško-slavonske županije gdje im je pamet. Tolike glasove su rasuli dajući povjerenje Živim zidovima, a ne nama koji o njima i njihovoj djeci skrbimo. Ogorčen sam na naše građane jer su rastočili glasove HDZ-a. Nitko nije računao na rasipanje glasova i na to da će MOST dobiti 19 mandata', nabrajao je Lucić.